Kalle Sognnes

Kalle Sognnes (1945–2019) var en norsk professor i arkeologi, tilknyttet NTNU og Vitenskapsmuseet. 

Han tok magistergrad ved Universitetet i Bergen i 1973, og var fra 1976 ansatt ved Universitetet i Trondheim. Han var pådriver da arkeologistudiet startet i Trondheim i 1994, og han var instituttbestyrer ved Institutt for arkeologi og religionsvitenskap ved NTNU da dette ble opprettet i 2003. Sognnes hadde et omfattende forfatterskap, med mer enn 200 artikler. Hans spesialfelt var helleristninger, og han har skrevet om de fleste bergkunstfeltene i Midt-Norge: Bardal, Bølareinen, Evenhus, Hegra, Holtås, Kvennavika, Leirfall, mfl.

Festskriftet Ritual landscapes and borders within rock art research : papers in honour of professor Kalle Sognnes ble utgitt til hans 70-årsdag i 2015.

Forfatterskap i utvalg 
 Kalle Sognnes (2007). «En flyndre svømmer stille : omkring helleristningene i Kvennavika, Nord-Trøndelag» I: Samfunn, symboler og identitet : festskrift til Gro Mandt på 70-årsdagen. Bergen, 2007. ISBN 82-90273-81-9
 Kalle Sognnes (2007). «Ensom rein blant mange -- Helleristningene ved Bøla, Nord-Trøndelag». I: Viking - tidsskrift for norrøn arkeologi 2007, s. 35-56. (pdf) 
 
 
 
 Kalle Sognnes (1996). «Dyresymbolikk i midt-norsk yngre steinalder». Viking; nr 59 (1996)

Referanser

Eksterne lenker 

Norske arkeologiprofessorer
Professorer ved NTNU
Medlemmer av Det Kongelige Norske Videnskabers Selskab